經數 : 一七九六

經名: 大毘盧遮那成佛經疏卷第二十

頁數: 七八一

上              欄

衣. 此是息災法也. 災有無量. 諸外世間如水

火□霜降1惶等種種寂耗. 及內身一切病惱

之類. 其形萬端. 自身他身皆能淨除之也. 又

無始以來有疑心. 謂於深法而生猶豫. 不決

定信此卽障也. 此火能淨除此障. 亦是息災

義也. 此息災護摩亦有二種. 但瑜伽相應念

誦. 或外護摩而作火法也. 然若能辦供者. 爲

兼事作. 若不辦者但心作卽得. 有物可爲而

不作之. 但以心作不如法也. 第三火尊名爲

風燥. 從風所生. 是爲風子形燥黑也. 此謂內

色黑而外加燥形. 如上塗陸等也. 此尊處風

輪中卽半月形也. 亦作端坐三昧之形. 謂行

人初發菩提心雖欲進行. 而無始來妄惑煩

惱根本未除. 數來牽破觀心而加暗Ｃ. 謂作

此法也. 風是不住義. 又如世間風能壞重雲.

此不住之火亦如是. 能散壞諸障也. 此尊坐

風壇中. 手執帛去頭三五寸兩頭執之. 如天

衣形. 其色靑也(此是表風義也更問)此是阿毘□□迦法.

亦有內外二法. 第四赤如日暉住三角中. 右

手執刀端坐. 刀表利慧斷結也. 如世日初出

時. 夜除晝現暗盡明現. 故取此色也. 火神如

是形色. 光焰亦爾. 身相端滿. 如前住於三昧

作微怒形也. 第五沒栗拏是和合義也. 此尊

作言黃色. 謂黃兼有火色也. 和合者是兼二

法也. 其像左邊作怒狀. 右邊作熙怡微笑形.

各生半身也. 此微笑是不嗔不大喜. 寂住也.

身上有毛. 謂□□髮之類稍多. 然不可過也.

若多置令不端嚴也. 其項長而有大威光. 其

身色一邊赤一邊黃也(怒邊當赤)其坐亦右方(半金)

中              欄

(剛坐也)左三角(半火坐也)左持刀右持跋折□. 有內外

二法. 例前也. 此和合者. 能遍一切招召息災.

俱成也. 內用卽智光. 煩惱卽滅無生也. 若外

作時. 香花身服亦須二種. 念誦時亦作此形

如本尊也. 仍一目怒一目寂然. 災除願滿一

時得成就. 以此等遍之理故. 得有如是之用.

不同偏方之敎也. 第六火神名爲忿怒. 卽以

此名義爲眞言等如上也. 其身2[&FFFF]#色者. 謂非

甚黑非甚白. 閉其一目(如不動尊也)其髮散上如蓬

頭之狀. 作大吼形. 謂狀如開口大呼吼狀也.

口有四牙俱出. 二上二下. 此亦攝二事. 一火

一風也. 第七名溫腹. 如上世間火中. 謂是身

內之火能消化食物資身也. 此正法中義則

不爾. 腹內之火卽是內證之智也. 迅疾謂其

形更加忿怒又甚於前也. 極忿謂作此□字

也. 有種種色. 謂形具五色也. 義准前. 第八

名費耗是除遣義. 謂一切業垢等事令無餘

也. 此尊能除身中一切障. 卽毘那也迦之類

皆令消耗也. 其色如聚集衆多電光. 不可瞻

[&FFFF]#之狀. 此是金剛輪同類也. 第九名意生. 謂

從意所生之法. 隨意成也. 種種形皆作所念

皆能成就. 巧謂毘首□摩也. 卽是隨類現身.

普門成就之義. 自在之慧隨作皆成也. 有大

力也. 第十受食火名劫微. 謂火施時受飮食

之義也. 受食者謂施火食時. 受而食之(更問)其

尊作持唵字印者. 卽是梵志儀法也. 淨行者

凡有所言語. 皆側右手作印形而擧案之. 以

唵字聲而作相故也. 第十一本文缺少第十

二名悉成. 謂能悉成一切. 卽是所作已辦處.

下              欄

寂滅道場而伏魔義也. 又如有一類衆生. 而

爲惡不可止□. 假加勸導更增其惡. 若縱之

又趣惡道. 以方便故而伏其身. 令悉目閉3都

無所知. 以此因緣善惡俱不能造. 次卽漸引

導之. 令入正法也. 如金剛頂又金剛手降伏

大自在天義. 說如上也. 此皆住方便道所爲

也. □密主此等火色所持者. 隨4自謂火神

色. 藥物等同彼. 謂隨彼色類也. 又偈云. 而作

外護摩. 隨意成悉地. 復次□密主. 5復次明

內法也. 一性而具三. 三處合爲一. 瑜□內護

摩. 大慈大悲心. 是爲息災法. 彼兼具於喜. 是

6名增益法. 忿怒從胎藏. 而作衆事業. 又彼

□密主. 如其所說處(謂隨類用)隨相應事業. 隨信

解焚燒. 自己色及藥物彼. 同外護摩. 作此悉

地隨意者. 言此十二種形色. 及所持物等. 謂

識其性. 前內外合論. 今說外也. 三和合. 謂火

不異神神不異自身也. 彼同. 是自他俱同也.

內作者. 本尊卽火火卽自身也. 今謂理釋者.

本尊卽是毘盧遮那. 此毘盧遮那不異於自

然之慧火. 此火不異於我身也. 卽以一自性

三和合. 名內護摩也. 和合爲本尊卽火火卽

同於自己. 三事等也. 上文如意悉地者. 隨世

上中下事. 隨意卽成也. 若不了此火法. 無由

得成也. 內法亦相肉耳. 若了此慧火者. 隨出

世上中下成就. 隨心卽成也. 復次三和合者.

謂身口意也. 身印口眞言心本尊. 此三事和

合畢竟等. 是名三和合也. 若能觀本尊則自

身漸淨. 淨卽同於本尊. 若見一性卽三事俱

淨. 平等皆是. 次明內護摩法. 卽以此三事等.

經數: 一七九六

經名: 大毘盧遮那成佛經疏卷第二十

頁數: 七八二

上              欄

中作息災卽用大慈大悲. 此三平等. 大慈大

悲和合時. 一切息災尊. 爲第一悲也. 若作增

益. 卽以悲及大喜和合也. 若忿怒者. 火爲胎

作事. 胎卽心也. 謂有因緣須作忿怒之事降

伏於人. 卽從其內心中而起忿怒. 此忿怒非

如世間之忿怒也. 謂從大悲心中照了忿之實

性. 而以方便起之. 以降伏惡法也. 如是等. 但

內作護摩卽能辦諸事也. 故凡護摩義者. 謂

以慧火燒煩惱薪. 令盡無餘之義也. 然今此

中. 略說所用火神及內外之相. 當知諸餘法

敎之中. 皆有火法等. 隨應作何事者. 皆准此

法住於三昧. 隨彼相應而施作之. 卽成也. 若

不如此. 但焚薪木空盡供養. 不爾. 濫於外法

又不能成也. 又經所言物者. 謂所緣火法薪

蘇食物衆具也. 爾時執金剛手. 白佛言. 世尊

云何世尊(問世尊云何也)何火爐三摩地. 云何散灑.

云何順敷[&FFFF]#草. 願佛說也. 金剛手右問佛. 上

來數說此火法. 然猶未決. 當於何處置火. 何

處安□等更有何法也. 謂灑散敷[&FFFF]#及以物

等. 皆問佛也. 次佛告執金剛手□密主言. □

密主. 彼火□如其□量. 普皆四方. 其緣四指

量. 金剛圍之. 次以下二偈. 次佛答之. 彼火□

如□量. 普遍四指緣金剛圍之. 謂隨所住處.

穿深一□方亦如之. 口上安緣. 高闊皆四指.

用大指節量也. 繞緣以金剛圍之也. 四面各

一相接. 如上八印等中說也. 等者謂深及方

圓等也. 如方□. 及三角半月圓等可知也. 偈

云[&FFFF]#以靑生[&FFFF]#. □□而右施. 勿以未加本. 應

以本加末. 謂勿以梢押根. 應以根壓首也. 以

中              欄

[&FFFF]#而右灑. 法敎當如是. 奉塗香花燈. 當獻於

火天沒栗1拏火. 以一花供養安置於座處也.

安置已. 眞言者復灑淨之. 智者以本眞言而

作於滿施. 次息災護摩. 或間增益法. 如是世

護摩. 說名爲外事. 復次內護摩滅除於業生.

謂業生滅也. 了知於末那. 謂意也. 遠離色聲

等. 眼耳鼻舌身語意等. 皆悉從心起. 依止

於心王. [&FFFF]#謂靑濕. 右□敷之者. 謂布[&FFFF]#緣上

2之法也. 當令根首相壓. 首是上3靑稍之[&FFFF]#

也. 假令布東方時. 根在北[&FFFF]#在南. 仍以[&FFFF]#壓

次南者之根. 不得以根壓[&FFFF]#也. 次第右繞敷

之. 至南方卽4謂根在東方[&FFFF]#頭向西. 乃至

北方次第准此也. 灑水謂閼伽水也. 閼伽別

有方法. 如悉地中說耳. 然此灑水有二法.

5若以[&FFFF]#作小束. 置閼伽[&FFFF]#中而灑之. 灑時順

灑右旋灑也. 若直用手灑亦得. 然順灑也. 此

又二種. 若初淨火時. 謂右旋順灑. 若淨了供

養之時. 當直灑之. 不*謂旋轉也. 如悉地中

辯之. 然未灑時*謂請火尊. 有眞言及印. 上

品已說. 乃是此中所用也. 灑了獻花次第供

養諸物. 爾時當觀本尊形在此□中. 取上眞

言遍灑也. 滿施者. 卽是用杓物投於火中也.

杓有二種. 初大方杓名滿施. 當滿盛投火中.

次小杓卽相續取內火中. 然亦須滿盛也. 別

有法亦如悉地6中略指. 息災增益折伏三事.

當知一切事准此而作也. 復次內護摩業生

滅. 了知彼意者. 欲識意者當離於境. 7旣離

境. 亦知於離根也. 然其語在舌攝身意等. 從

心生依於心王而起也. 眼等分別生及境界

下              欄

色等由慧未生時. 依心王有妄也. 欲息此者.

用風燥火滅之. 謂以智風火燒也. 燒除妄執

令得淨菩提心也. 合有淨語也. 故云此名內

護摩. 爲諸菩薩說也. 以慧是火由風而生. 慧

是止淨心爲觀. 從此已上明世間之事. 今次

說內護摩出世之事. 謂以智火除業生等也.

從業受生從生復造業. 輪轉無已. 今言護摩

者. 正是淨除此業. 令得淸淨法生也. 業生旣

除然後用意生. 意卽心之異名也. 此從心生

法. 離色聲香味觸. 離眼耳鼻舌身意. 此等皆

心爲主. 此心王而生分別. 當以慧淨此心王.

卽一切法淨也. 然慧未生時. 爲障法所動. 當

准上文. 取風燥火而燒滅之. 謂用上文深意

也. 由深慧未生卽有分別. 以分別故有根境

等垢障. 今用風燥火而淨除之. 此火卽是菩

提心別名也. 此菩提心火. 而燒妄想等事悉

令淨除. 是名內護摩義也. 如是智者. 乃可名

爲菩薩也. 所云世出世者. 卽是事理兩法事.

卽方便所加之火. 出世卽是慧性之火也. 世

出世火品了. 若論其世間火天. 作梵天形. 今

內法火神. 作三摩地形. 寂然住三昧也

次本尊三昧品第二十八

爾時執金剛□密主. 白佛言. 世尊願說諸尊

令威驗現前. 令尊現形. 諸眞言修菩薩行諸

菩薩. 8由作其形. 令行者觀緣尊形. 卽本尊

形同於自身. 無有疑惑而得悉地. 如是說已.

佛告執金剛□密主言. 善哉善哉□密主. 汝

能問吾等. 爾時金剛手□密主白佛言. 世尊

願說本尊靈驗. 令諸眞言行菩薩修行菩薩

經數: 一七九六

經名: 大毘盧遮那成佛經疏卷第二十

頁數: 七八三

上              欄

行. 本尊形像觀. 佛言□密主. 諸尊有三種形.

謂字印形貌也. 彼字有二種. 謂聲及菩提心.

次印亦二種. 謂有相無相. 相是色義. 謂有像

無像也. 尊形亦二種. 謂淨非淸淨. 彼證淨形.

形謂身也. 體同空離一切相. 非淨有相之身.

卽有顯形衆色. 彼二種尊形成二種事. 有相

故成有相. 非相故隨生非相悉地. 上亦列著

之. 次引佛爲證. 有相故成有相. 佛常如是說

也. 若心住非1想. 卽成非*想也. 佛語先標之

也. 是故成一切種. 當住於2悲*想. 言事隨心

故. 宜心出世也. 旣觀本尊形已. 爲無疑悉地

得. 此以上金剛手問也. 本尊者. 梵音娑也

地提[&FFFF]#多. 若但云提[&FFFF]#多者. 直所尊之義也.

尊亦云自尊. 謂自所持之尊也. 然彼行者. 猶

身印眞言及觀本尊. 此三事和合故. 本尊卽

自降臨道場而來加被也. 然此行者初行之

時. 尙是凡夫自無德力. 何能卽感佛菩薩等

如是而應耶. 但由彼佛菩薩等. 先立誠言大

誓願故. 若有衆生依我此法. 而修行之不虧

法則者. 我必冥應. 或雖不來而遙加護之. 若

行人法則如法而不應赴. 卽是違本所願. 故

不得不應也. 3如方諸向月而水降. 圓鏡向日

而火生. 因緣相應而無思念. 此法亦可爲喩.

非是諸佛有心行. 而同凡夫之赴應也. 若心

不相應事緣有闕. 則本尊不加護念. 故無應

驗. 非佛菩薩等之過也. 然行者以此事故. 當

須正觀本尊淸淨身. 淸淨身若見已. 卽以自

身而爲本尊身. 如是無疑慮者. 所心悉地無

不成果也. 經云緣者. 卽是行者若約其本尊

中              欄

作如是觀也. 無疑者. 猶與彼尊相應故. 無復

疑難之心也. 是故所修必成. 已上問竟. 佛言

善哉善哉□密主. 汝能問吾如是之事. 是故

金剛手. 極善作意我說之. 乃至願樂欲聞. 以

金剛手善能次第問疑. 爲勸未來眞言行諸

菩薩故. 又復慰喩誡勸也. 次佛言□密主. 本

尊形有三事. 謂字印形也. 形卽尊形也. 彼字

二種. 聲菩提心者. 謂行者最初修行字. 略有

二種. 觀於字義. 一但觀菩提心. 此菩提心卽

是字也. 謂阿迦遮□多婆等. 但擧其首. 然諸

字皆是也. 以爲初首故. 云菩提心也. 或觀字

輪. 謂以所持眞言爲輪形入身. 如上持誦品

說. 或觀種子字皆是也. 或不觀字但念於聲.

謂上觀此聲. 如鈴鐸聲等次第不絶. 及以此

聲調出入息. 如上說皆是也. 已說字竟印形

亦有二種. 謂有形無形也. 形卽是靑黃赤白

等色. 方圓三角等形. 屈伸坐立及所住處之

類也. 印謂所執印. 卽刀輪[&FFFF]#索金剛杵之類

也. 初心別緣而觀. 謂先觀□尊等. 約此而觀

名爲有形. 後漸淳純. 又以加持力故. 自然而

現與心相應. 爾時此本尊. 但從心現不別外

緣. 故云無形也. 私謂或可初得世三昧. 見其

本尊如是形如是色. 如是住處如是坐立. 如

是漫□羅中持如是印等. 猶是有相故名有

形. 後轉眞言宛然直見. 如鏡像等不想而見.

故名無形也. 次本尊形有二種. 謂淸淨非淸

淨. 謂彼行者初因有相引入無相. 先觀圓明

佛菩薩印身. 初作不見. 別□像等而觀. 漸則

法力所加. 漸得明了. 尙有所障. 閉目卽見開

下              欄

目不見. 次漸開目閉目皆得明見. 漸漸不加

作意亦見. 乃至觸身亦復無有□. 猶如目對

世人等也. 由此有相漸引入於淸淨處. 以有

相故名爲非淨. 由此三摩□多所等引故. 住

淸淨處寂然無相. 名爲淨也. 淨者是果. 非淨

是因. 非淨謂形色印像之類也. 由此非淨引

而成淨. 由無常之因而至常果也. 私謂此三

事各有二種. 卽行次第也. 觀持眞言觀於字.

次觀聲漸細. 次觀尊形又細. 次不別緣而觀

又細. 次就無緣又有淨不淨及純淨也. 或可

橫說之. 此三事各有世出世方便. 故皆有二

也. 經云彼二種. 二謂上來三事各有二種也.

彼二種中卽有二種事. 成就有想故有想. 非

想故非想. 悉地隨生等云云. 謂若以有想事

觀見者. 於有相有得成就. 若無相者. 亦得

無相悉地成就也. 又云此三事二種中. 隨

以一事卽致成就. 然皆有世出世成就及事

成理成也. 故前三種中. 各有二種成就二事.

經有想有想欲成. 若住非想則非想成就. 是

故成一種事. 當住非想. 此勸令離一切想住

於非想也. 結勸也. 以住非想理成就故. 一切

不思議神變. 不加心想自然而成妙業. 非如

世間成就. 在於生滅心行之中而力有限. 又

非究竟. 故勸取其勝者也. 私謂然大般若等

中. 具說洗滌觀心之事. 然須有本也. 今行人

先於緣起觀. 乃至具見十方佛會諸世界等

種種境界. 以爲悉地. 而後於般若洗滌淨除.

卽成不思議大用. 頓入佛果. 若不知行之次

第. 但觀彼文不入深□致. 多錯會經意. 忽爾

經數: 一七九六

經名: 大毘盧遮那成佛經疏卷第二十

頁數: 七八四

上              欄

入空失圓頓道也. 故此一兩品. 最須諦觀其

意耳

次無相三昧品第二十九

復次大日世尊. 告執金剛□密主言. □密主.

彼眞言門. 修菩薩行諸菩 薩. 樂欲成就無相

三昧. 當如是思惟. 想從何生. 自身耶. 自心意

耶. 然彼身因業而生. 等草木瓦石. 謂自性如

是也. 業生之身自性如是也. 頑同木石. 業生

謂從一起此. 觀是有想. 有想爲外. 外所有身

語等. 如是觀之也. 頑1同草木性離於作. 謂

業思生也. 從因業生是內也. 外2生謂木3造

是外也. 次品佛告金剛手□密主. 彼非想三

昧成就願欲. 眞言門菩薩行修行諸菩薩. 如

是思惟. 從何想生. 自身自心意者. 卽是修瑜

伽者. 已能觀於本尊等. 乃至現得種種奇妙

之境. 然猶是世三昧攝. 未得平等慧. 今更開

示入三平等觀也. 若此觀明白. 了自身口意

實相. 卽入淨菩提心初法明門. 上菩薩地也.

此是4多釋. 然大意如此也. 先明身實相觀

者. 謂經云. 彼身業生草木塼瓦等性. 如是作

離頑如外作. 或業生如形像見等爲等. 經文

也. 上來言當住非想等. 今此品中. 若修眞言

行者. 若欲得此非想三昧成就者. 當造斯觀

也. 經云. 自身自心意者. 謂從心有思生. 心

是淸淨心. 意是分別也(更問)然此身同木石. 其

性頑愚者. 言此四大若離於心. 卽同木石也.

如大般若觀身5心處中說. 如明目人自觀倉

□之中種種米麥等. 此身亦如是. 身念處觀

開時. 自見三十六物各各異相. 爾時身相卽

中              欄

除. 如開倉見米麥時倉□名除也. 乃至一一

皆緣生次第深說也. 次又明6如身同於像也.

如作像者以土木雜物和合爲像. 或佛或天

或餘父母形等. 以不善觀故. 隨生所尊所愛

之想. 然一一細觀. 但衆緣合會都無自性. 今

我身亦爾. 諸緣假合. 自不了故而生身見. 若

細觀時. 都無自性. 但從緣有. 如幻等境從緣

而生實不可得也. 又此身者. 以因心故狀. 若

六根有知. 然實不爾. 如人心7亦觀察則有所

住. 則雖日月之明或有所不見. 雷電之響或

時不聞. 又如過去一心禪觀比丘. 乃至道行.

有大軍過而不見之. 當知若離於心. 則此身

雖具眼耳等根. 猶如木石無知也. 又如像偸.

若此木石等像. 或謂火所燒水所壞. 刀所傷

金剛等所碎. 或忿怒[&FFFF]#語加之. 不能動其少

許心想令生不喜. 或種種供養. 被以妙衣獻

以名饌. 塗以妙香炫以妙色. 乃至人天之供

具□盈於前. 亦不生喜. 當知像本. 性自空. 自

是我心分別而生增減. 或毁或供. 俱[&FFFF]#倒不

實耳. 如外觀像者. 爲以此觀而觀自身. 爾時

不見身相離於分別. 如是觀察其身見身實

相. 卽證無相三昧也. 凡聖察時見. 謂觸相有

相之緣. 漸次深入自然. 卽相無相卽緣無緣.

若不得此方便. 但直爾觀空. 而不知以何因

緣故空. 著是空法多生異見. 故修行次第須

有指適也. 何以故愚童凡夫. 於自性空形像.

自我分生. 謂從自身生我分別也. 由此[&FFFF]#倒

不實起諸分別. 或供養或除供養等或毁罵

毁. 皆除捨之也. 然觀身之次合語觀. 語觀

下              欄

以攝入身觀故不別說. 今略顯之. 卽是合論

之也. 今此語從何有耶. 謂從齒喉咽脣舌臍

等衆緣. 心動風. 互相觸故得有此聲. 猶空谷

響都無自性. 凡夫不了. 故聞好生欣聞逆情

生怒耳. 今如是見聲實相. 卽知此聲不生不

滅同於實相. 是音聲平等性也. 次卽觀心. 以

法無形相. 觀聞覺知. 先從[&FFFF]#觀. 了此身平等

語平等. 自知深入之也. 復次□密主. 心性離

一切相. 思惟性空當思惟此也. □密主. 心於

三時心不可得. 離彼三世. 彼性如是當思念

之而離相. 復次□密主. 亦自可觀察之. 行者

爾時旣觀外相. 次了內心亦空. 此心離一切

相. 於三世中心皆不可得. 如虛空離三世. 心

亦如是. 出過三世出住滅法也. 然凡愚以不

了心實性故也. 復次□密主. 有心想者. 謂愚

童凡夫之所分別. 謂心取相不能了知. 不實

妄起故. 有如是說. 彼不如實知. 謂由有是妄

執. 不能如實知也. 如是思念. 謂凡夫起是思

惟也. 如是. 謂凡夫有此分別也. 已上屬心句

也. 復次□密主. 以此眞言門修菩薩行諸菩

薩. 說相引無相也. 謂當了知有相而起無相

也. 謂諸菩薩. 如是思惟. 得無相三昧. 由得

住於無相三昧故. □密主. 彼人當得證由除

妄故. 眞言實相實體現前行住坐臥常現前

也. 如來所說眞言. 彼常親對而自住. 由識眞

言之體如前十喩. 卽是悉地相也. 妄謂我心

我愚我智我順我違. 自生種種8能著之想. 以

前虛妄故. 所有身口亦皆虛妄也. 故不知何

事耶. 謂不見眞實. 由不見眞實故. 由如□童

經數: 一七九六

經名: 大毘盧遮那成佛經疏卷第二十

頁數: 七八五

上              欄

無所曉解. 若見心實相時自然離如是一切

戱論分別也. 以不知心實相故. 而生妄執名

爲凡愚. 若了知者卽名諸佛也. 次經云. □密

主眞言行菩薩證得無相定如無相定住得如

來說眞言親對而彼常住. 此經文引不具. 當

□經細觀也. 此意言. 此眞言行菩薩. 如是離

相修行之時. 名住無相定也. 由住此無相三

昧故. 如來所說一切眞言. 皆現前而證. 故名

親對也. 如是證理之時. 卽名常住. 住者卽同

佛住也. 今品合次於1十心說之. 說義次第於

彼先言不便. 故以此中結會而說也. 私謂上

來經文. 大意不過此行. 謂口眞言身法印意

觀佛也. 然此三事皆緣生法. 緣合2有. 都無

自性不生不滅. 卽是阿字之門法界之性凡

夫不知云何得入. 故佛先說此三眞言門. 漸

得三昧. 乃至親[&FFFF]#本尊. 見種種神變之境. 猶

是心有所著. 不得三平等住. 今說入三平等

法門. 若行者於瑜伽心中. 而復能如是觀察.

離於身口意分別戱論. 卽是現前而證眞言

實相同於佛住. 自體常住同於如來也

次世出世持誦品第三十

復次□密主說□密念誦法. 3亦令一一4誦

諸眞言. 佛菩薩等別說. 謂隨彼之中取一一.

謂各各也. 於諸眞言中. 隨取一一. 各別而作

心念誦. 第二作出入息念誦. 此三法最爲第

一相應也. 當知是作此二法. 是名第一念誦

也. 勿異此法也. 若異此者. 於念誦有所闕. 支

分由不具故也. 然以內外相應. 分之有四. 我

先已說也. 今下更說也. 彼世間者有所攀緣.

中              欄

謂三種中但觀於一字印身. 觀之識其本性. 如

印卽字字卽身. 無□而心湛然. 是念誦也. 若

以字作出入息者. 知字卽眞言之體. 以此出

入資力. 名出入息也. 然此二中由出入息. 有

少所攀緣. 故當知意念誦卽最爲上也. 字印

尊無所分別. 作出入息亦得也. 此世出世間

持誦品. 上來一部經意. 只爲修眞言行諸菩

薩等. 作持誦入道之法. 而今此品. 專得其名.

當知說一部之要旨也. 經初金剛手. 已曾問

佛持誦之法. 上來亦有略答之處. 然未具悉.

今爲決擇故. 更具分別其宗要之行也. 其□

密者. 上來諸品所明非不□密. 然此中宗要.

乃□密中之□密也. 一一念誦. 或作意聲念

誦. 或作出入息念誦. 此明差別行法不同也.

一一念誦者. 謂專心口誦眞言. 眞言中聲出

時. 一一聲字皆悉諦了. 不間斷攀緣也. 作意

者. 卽直是心持. 作心想念誦不出聲也. 出入

息念誦. 如上所明服風等是也. 二相應者謂

於三念誦中. 其作意及出入息. 此最相應爲

第一也. 當勿異者. 謂常當依此而作. 勿異緣

異想也. 若不爾者. 徒用功無益也. 持眞言者

闕支而用. 謂字有點而不道. 或字闕. 或應

長聲而作短聲呼之. 如是類甚衆. 皆名闕支

分念誦也. 右此內外相應. 合有四種念誦也

(卽四色是也)言世間有緣相續. 所謂字句. 句是擧足

行步. 謂觀此字如一一步. 字卽種子字也.

5次於前已. 6出世念誦身字印合爲一卽得.

今世間念誦卽異之. 或觀字或觀尊或觀印

也. 謂句7乃本尊. 就世間中念誦. 出入息最

下              欄

爲上也. 前出入息最爲上者. 前出入息. 變字

爲出入息. 今世間念誦. 見出入息中有字了

了分明. 是有分別也. 前出世間不作如是分

別也. 於眞言中分別爲二. 卽世間持誦者. 彼

有緣相緣字字句. 此中或取一字緣之. 或取

句等想在本尊心上. 如前具明. 是外念誦也.

取一字者卽是種子字. 或眞言初首之字. 若

眞言小者或具想其句. 如上說. 如連環等布

於本尊心上圓明之中. 此二種或字或句. 隨

息出入不絶不間. 欲誦時8繞也. 有經明此

義. 如觀鏡像分明而見. 今觀字見字. 觀印尊

卽見之. 此是有相也. 若行者見此眞實相時.

卽不住有相. 然由未入無相. 若觀菩提心. 是

一向無相也. 此心卽是佛. 佛卽是自身也. 自

身卽成佛. 成佛故一相無異. 故名無相. 隨謂

或來或去隨心也. 世間念誦以出入息爲上

也. 當知出世間意念誦. 遠離於諸字. 自本尊

作一合相. 不壞謂不分爲二取. 謂分別著於

相也. 一合相. 謂合一爲令不取著. 不壞此相

也. 不壞意色相. 像與心不相異. 故云不壞

也. 勿異法則謂敎法如是也. 住如是法. 則誦

三落叉. 如前說我所說. 多種念誦謂遍數時

節現相增益等. 三落叉是數. 數是世間也. 出

世間落叉. 是見三相. 謂字印本尊. 隨取其一

一合相是也. 字印尊等身語心等. 名見乃至

能令持誦者淨. 令一切罪除. 若不淨更一月

等如前也. 而今所說念誦數. 謂牒上文也. 不

應異此法則也. 是故. 今耳聞息出時字出. 入

時字令隨息出入也. 今謂天台之誦經. 是圓

經數: 一七九六

經名: 大毘盧遮那成佛經疏卷第二十

頁數: 七八六

上              欄

頓家數息. 是此意也. 今以此字一緣與息出

入. 自然念念相續心不散亂. 恬然易入三

昧也. 此爲世間念誦中最上也. 又上明尊神

者. 言此字句念誦之法. 諸尊皆爾. 上從佛部

下至八部. 凡有念誦. 皆當如是作之. 其出入

息念誦. 亦隨本尊法一一有此行法也. 出世

間者. 當知是意念誦之法. 離於文字也. 豈撥

離前來眞言字等. 方名離文字耶. 不如是也.

謂能達字之本性卽是圓明. 當住本來不生

者. 卽心是也. 心之體性圓明淸淨. 具足衆德

而無分別. 當觀如是之字也. 此字者還卽卽

前來本尊眞言之字及句耳. 但了知此字從

心而生. 心旣圓明湛寂. 從心所生之字. 其性

亦爾. 所云離字聲等者. 謂離分別緣念之心

及聲想等也. 然持誦時有誦有觀. 或可觀行

或可兼行. 或但修觀照也. 誦謂如上緣於聲

字或出入息等. 照謂觀此字之體性也. 然初

觀時常於有相. 若觀種子一字其圓明. 初卽

小作. 若具觀句等. 卽大作圓明狀如連環等.

以心觀照令宛然分明. 後卽從此而觀其性

也. 本尊一相作不壞取. 意不壞形. 勿異法則

者. 本尊卽是初觀圓明之字也. 次卽觀本尊.

如上已說. 一相者卽身口意也. 觀本尊心上

作此圓明. 卽是心. 其身印等卽是身. 其眞言

字等卽是語. 今已明見本尊. 而觀本尊三事.

一相平等如於實相. 又觀本尊三事. 平等一

相卽同於我. 我之三相. 亦復一相平等不異

於本尊. 此圓明之性不異菩提心. 菩提心不

異本尊. 自他平等也. 又所觀字雖不同. 然皆

中              欄

是三昧門. 若解一字之性相. 卽解一切字之

性相. 字卽本尊本尊卽心. 心卽法界體性也.

是故此阿字. 卽是不思議字. 如阿者. 一切亦

爾也. 如字者. 印等亦如是也. 於此不思議三

相. 謂字眞言相身印相本尊心相. 不遣不立

不增益不損減. 當作一切平等相觀. 而達一

切法成一切智. 當依此法則. 勿異此而作也.

此卽是三落叉義也. 落叉梵音. 是相義亦是

見義也. 我於種種經敎中. 凡有持誦相應處.

多言誦一落叉或三落叉等. 或言爲除罪障

故誦一落叉. 極重障者不過三落叉. 便得罪

業淸淨. 然此義有餘. 今當決之. 所謂落叉者

是相也. 若得三相當是罪得除也. 先明身相.

謂身體先時[&FFFF]#重今則輕安. 乃至或行百里

千里. 迅疾而往不覺勞倦. 速疾異常. 先時靜

坐係緣. 多爲小□蚊□等所惱. 今悉不生. 無

復□垢可惡之相. 廣如大品中所說. 此是身

相也. 口相者. 隨有所誦. 暫發聲時本尊卽至.

又如大品所說. 口發誠言. 非人不□於他之

類. 皆是語業淨相也. 意亦有殊異相. 謂發生

無量慧解. 如經一月四月分別不盡等. 或先

時貪嗜如是如是食味. 或不得者身卽不安.

爾時寂然不復思念. 乃至多日不食. 恬然得

喜悅之1味. 無餘食想身亦不困. 或先多種種

煩惱. 今皆淨息. 皆是意淨相也. 由具此三淨

相故. 名三落叉. 若不爾者. 徒口誦遍數. 無所

益也. 旣得此三相. 當更增修勝行也. 或時諸

天八部飛行空中. 不敢履踐其影. 或來敬禮

問議. 天諸童子以爲給使問其所須. 如此是

下              欄

誰得知耶. 但誦持者自知而已. 此亦罪除淨

相也. 然上來明離一切相. 今說三相. 與此云

何相應耶. 今答此三相以阿字故. 此三字卽

一相. 亦非一亦非異. 如天台所解. 與此略同.

謂一相一切相. 非一非一切. 卽相卽無相.  卽

非相非無相. 皆是此意也. 如是三相. 平等住

實相. 是三落叉義也. 身實相是一落叉. 除一

切身垢. 語眞言相是二落叉. 除一切語垢. 意

實相是第三落叉. 除一切心垢. 三垢除已三

功德生. 卽是分證如來功德也. 又落叉是[&FFFF]#

義是標義. 如文殊經中明學射. 初雖遠[&FFFF]#. 後

漸近之. 乃至任運中的. 首楞嚴三昧亦爾. 以

是因緣名落叉也. 復次身印口眞言意本尊.

卽是三行差別不同. 卽是三相. 卽此三相入

阿字門故. 離於三相一相平等. 如是照見. 是

三落叉義. 落叉者見也故云勿異者不得他

觀也. 復次前云三句義. 謂菩提爲心種子卽

因也. 大悲爲根方便爲究竟. 從首至終. 皆明

此三事. 或自顯此三德. 或爲成他三行. 言三

落叉者. 卽與此相應也. 謂行者最初先須有

菩提心相應. 此是一切佛法因也. 若不發心.

卽離於妙因何有進行耶. 雖已有心若望路

不進. 有願無行何能成就大悲胎藏生一切

功德身乎. 或雖能進行. 以離方便故而有疑

心. 因疑心故一切不成. 亦不得入實 相也. 是

故佛誡諸行人. 必須依師而學. 不得自專以

自利根分別力故. 輒尋經文便自行之. 隨聞

便用. 不入漫□羅. 不受三平等戒. 不能具解

方軌. 以不知故. 雖發心修行勇猛精進. 然以

經數: 一七九六

經名: 大毘盧遮那成佛經疏卷第二十

頁數: 七八七

上              欄

方便差失故. 所爲不成. 故而生疑心. 以疑心

故. 謗毁如來□密之藏. 卽是五無間因. 趣五

無間道. 以是因緣. 須具三句義不得闕少.

是三落叉義也. 1已此事故. 次後品付囑中.

復明擇弟子相. 文相承□耳. 次是觀囑品. 經

雖不言其義如是也

次囑累品第三十一

次佛告大會. 卽是經文初. 云十世界塵數金

剛菩薩也. 今說經欲了. 故加付囑也. 汝等應

住不放逸者. 卽是承攝前文. 此大乘密敎. 當

如是法相承. 若授受失宜. 卽是專檀自恣而

越法則故. 云住不放逸也. 復次如上三句義.

自利利他之行. 汝等當住阿字義. □密敎中

而爲佛事. 若不隨此. 卽是住於放逸也. 以差

機而授或損彼善根. 故經云. 有智若聞卽能

信解. 無智疑悔卽爲永失. 若菩薩不深觀衆

生本末因緣種相體性. 而率爾傳法. 卽是爲

人天怨. 是爲大放逸行也. 故次云. 若不知彼

根不得授與. 根卽信等五根利鈍之相也. 除

我弟子者. 謂已依我敎而住. 心相體信方堪

授之. 若餘世間外道之類. 未入正法信心未固.

當且於餘深法中示敎利善. 不得輒爾爲說

也. 若菩薩照機. 固自由己智力. 今爲末代傳

法人等. 更明外[&FFFF]#可傳之相也. 前經初明擇

弟子相. 今又說之. 然皆略擧宗. 大本中具明

也. 良晨生者. 大本中具明如是宿次如是執

曜時節而生. 則則如是根性如是相貌. 宜卽

與如是敎法. 其言甚廣. 又一一皆有淺略深

□兩說. 今此中但擧其綱目耳. 心勝上事. 卽

中              欄

是發菩提心. 唯心如來具足道之行. 凡所施

爲非心餘事. 所行廣普妙也. 微細者. 謂聞一

字一句. 卽能自以智力廣解無量義趣. 廣演

無僻之類也. 思念恩德者. 乃至從師聞一句

之義. 乃至成佛. 猶不忘報之. 常知恩報恩也.

渴仰者. 謂心慇懃希心勝法. 猶如薩陀波倫

之類. 乃可爲說. 歡喜住者. 謂聞妙法心喜□

躍遍於身心也. 不心彼法者. 乃至不受餘經

一字之類也. 次又辯其外相. 略說其色. 謂靑

白也. 卽是非白又非大黑. 是吉祥色也. 大本

廣明. 今但擧一隅耳. 頭廣. 謂如羅云頂如傘

蓋之類. 然不太廣又不合小. 要直□纖得中

而相具也. 高頸. 謂頸不太長又不太短. 以要

言之脩直得中而不過甚也. 額廣而嚴. 亦謂

極理太廣. 又須具足端嚴之相也. 鼻脩者. 謂

非太隆高非太卑平. 當如金鋌之類也. 略說

身心堪爲道器之相. 如是之人乃堪傳習也.

彼具相者. 謂佛子. 如是人當與之. 慇懃攝受

敎之也. 瑜伽論十地中說也. 又勸囑必是堪

繼傳者. 當勤敎授之勿令失時也. 時金剛手

等具大德者(卽是上來會衆也)時彼聽衆聞說是者. 於

諸本尊所說之2敎. 我頂戴受持得已. 謂已如

受王敎奉行流布. 當作供養. 時衆重起禮佛.

爲法久住故請佛加持也. 問佛所說頂受奉

持. 爲一切智作禮而請如來加護. 所以者何.

佛已付囑如是□藏. 以荷重任行如來事其

職不輕. 然此妙法. 如來在世猶多怨疾. 何肉

末代惡世之中. 然我等已發誠願. 要令如是

之經廣行流布也. 是故3請佛以自在神力. 加

下              欄

護我等令所願得成也. 法眼道久住世遍一

切者. 卽是弘經之願. 以佛加持願令此法眼

久4行於世也. 此是開佛知見之大慧道. 一切

諸佛所行之路. 故云法眼道也. 當令此道久

住於世窮衆生際. 又橫遍世界無不流通也.

卽是上行等云. 隨佛有[&FFFF]#之處我皆誓傳此

法. 此本問弘經之意也. 時佛受彼請故. 卽以

眞言而加持此法. 如經中說也(未說句義更問)時諸上

首菩薩等. 聞佛說已頂戴受持. 已廣說摩訶

毘盧遮那成菩提加持神變經竟. 問前三句. 一

者菩提心爲種子. 二者大悲爲根. 三方便爲

後. 今就大悲藏漫□羅說之. 爲以中台爲菩

提心. 次八葉爲大悲. 外三院爲方便也. 答云

此有二種. 若有修行者因中說之. 有如來之

果地說之也. 且如最外院八部等世天. 卽是

前八心中從初解守齋已去. 乃至受用果等也.

然有善根開發與正道相應. 卽是大悲胎藏花

臺之因也. 如來以方便力而引導之. 乃至令

成就世間八心以來. 卽是外院之位. 次漸漸

向□. 及二乘亦在此內. 次又知有勝法無上

心. 稍進引入第二第三. 皆是大悲句也. 次成

佛果入中胎. 卽是方便句也. 然此八葉及中

胎五佛四菩薩. 豈異身乎. 卽一毘盧遮那耳.

爲欲分別如來內證之德表示于外故. 於一法

界中. 作八葉分別說耳. 且如四菩薩東南. 普

賢者何也. 普賢者是菩提心也. 若無此妙因.

終不能至無上大果. 故最初得名. 次文殊師

利者大智慧也. 先發淨菩提心. 如普賢觀經

次第. 乃至毘盧遮那遍一切處. 常樂我淨波

經數: 一七九六

經名: 大毘盧遮那成佛經疏卷第二十

頁數: 七八八

上              欄

羅蜜等之所攝成. 皆是淨菩提心也. 次卽說

第一義空. 我心自空善惡無主. 觀心無心法

不住法1等. 卽妙慧也. 以此第一義空之妙慧.

淨彼遍一切處淨菩提心. 平等慧利刃. 斷無

始無明根. 卽入菩薩正位. 故雖有菩提心而

無慧行. 卽不可成果. 故次明文殊也. 次西北

方彌勒. 卽是大慈大悲. 俱是第二句中之義

也. 以此大悲藏. 增長成就妙菩樹枝條花

葉. 故次說彌勒也. 若慧而無悲. 則方便不具.

則不得成菩提. 不能具六度攝衆生也. 次東

北觀音. 卽是證也. 證謂行願成滿. 得入此花

臺三昧也. 若就未成果時觀之. 此則差次淺

深. 今以如來平等慧觀. 從因至果. 但是如來

一身一智行耳. 是故八葉皆是大日如來一體

也. 若如來但住自證之法. 則不能度人. 何以

故. 此處微妙寂絶出過心量. 說何示人耶. 故

漸次流出漸入第一院. 次至第二院. 次至第

三院. 雖作如此流出. 亦不離普門之身. 其八

部之衆. 皆是普現色身之境界色. 若就情機

而說. 則三重壇. 從深令至淺. 乃至世天眞言

義淺. 但是應身道. 方便未究竟也. 若開實性.

卽世天眞言與大日如來. 何相異耶. 從如來.

則從深至淺從內漸外. 而成三重壇. 從衆生.

則從淺至深從外漸內. 而成三重壇也. 又如

字義. 卽是此之次第也. 初阿字在東方. 如梵

音阿字卽有動首之義. 以順世間法諸方中

東爲上故. 喩菩提心最是萬行之初也. 其名

曰寶幢佛. 次卽是阿(平)字是行也. 若但有菩

提心. 而不具修萬行. 終不成果. 與前四菩薩

中              欄

義不殊. 其佛卽是花開敷也. 次卽暗字三菩

提也. 以萬行故成正等覺. 其佛名阿彌陀. 卽

西方也. 次鼓音卽是大涅槃. 其惡字是正等

覺之果. 果故次說也. 次卽入中惡(長聲)字. 是

方便也. 此是毘盧遮那佛本地之身花臺之

體. 超八葉絶方所. 非有心之境界. 唯佛與佛

乃能知之. 爲念本誓開示大悲藏. 普引衆生

入佛慧故. 復以加持神力. 普現身口意. 遍滿

生死中. 當知此卽是方便也. 若離方便. 如來

本地尙不可說. 何肉以示人耶. 不可爲諸上

首等菩薩說. 何肉流入生死中耶. 以此方便

同於大空. 而現衆像. 當知一切大會漫□羅.

皆是一身無別身也. 卽是普門身. 卽是法界

身. 卽是金剛界身也. 又菩提黃色. 是金剛性

次行赤. 是火義. 卽同文殊之義. 萬行以妙慧

爲2導. 不得離慧而有作也. 次成菩提白色

卽是圓明究極之義. 又量水義. 如我昔所願.

3今已滿足. 化一切衆生. 皆令入佛道. 爲是

事故. 是起大悲故也. 次卽是大涅槃[&FFFF]#極返

本. 衆生有緣之薪盡則如來方便之火息. 故

涅槃也. 佛日已隱於涅槃山. 故色黑也. 中心

空. 具一切色. 卽是加持世界漫□羅. 普門之

會. 畢竟淸淨無所不有也. 其百字輪. 所以從

外向內. 亦是此義. 如中台者. 一切本尊亦如

此說. 如金剛手種子字. [&FFFF]#卽成五事. [&FFFF]#

是菩提心. 是行. 是三菩提是

涅槃是方便. 所以云方便爲後. 是此義

也. 如蓮花尊亦有五事娑是菩提心

是行是成菩提是涅槃是方

下              欄

便. 如文殊以字爲種子. 亦有五義

菩提心行成菩提涅槃方

便. 餘一切尊種子字. 皆亦如是廣說. 以是義

故. 金剛手者卽是大日如來. 觀世音者亦是

大日如來. 文殊師利者亦是大日如來. 乃至

鬼神八部一一亦有此義. 亦卽是成大日如

來. 體雖是一. 而義各異. 所以瑜伽中云. 毘

盧遮那言我卽是文殊觀音等. 我卽是天卽

是人. 卽是鬼神卽是龍鳥. 如是等無不卽是

者. 由此義也. 又云. 此大悲藏本尊位次等及

形色各殊. 爲未深入瑜伽者初學之時. 不正

觀本尊故. 佛以方便示此. 令心有所緣耳. 及

觀成時. 以法力所加故. 自然□與佛會相應.

設不作念猶自明了. 肉加觀耶. 如是時. 自然

眞見漫□羅也. 此地者. 卽是淨菩提心是. 已

上所表. 皆是大日如來法身妙莊嚴之相也.

又觀音文殊普賢彌勒. 已在八葉中. 卽大日

如來大法身也. 爲度人故漸出于外. 故次圖

中復有文殊觀音等. 以類可解也. 又云. 如八

葉中. 普賢是菩提心. 文殊是慧. 彌勒是悲.

此菩提心卽是大日如來. 而有菩提心也. 大

慧卽是大日如來. 不離此大日如來別有慧

也. 悲卽是大日如來. 不離於大日如來別有

悲也. 當知准此而之. 萬德皆爾. 猶如天台法

身般若解脫義. 若但法身主得名之類. 與此

相合也. 問百字輪外內. 一一作如是次第. 卽

是漫□羅引入. 漸攝至於中之義耶. 答此謂

於因果也. 若修行者. 初發菩提心. 次進行. 次

成正覺. 次住涅槃. 次起方便. 卽作如是次第

經數: 一七九六

經名: 大毘盧遮那成佛經疏卷第二十

頁數: 七八九

上              欄

也. 若自果地而說者. 卽以迦字最在內. 次

行. 次菩提. 次方便最在外也. 其迦

字同於阿體. 卽爲法體之果. 不作菩提心

因地之說也. 從法身起應. 次流向外. 以度衆

生. 猶如漫□羅自中台出. 至八部世天之位.

又從外引入佛果. 猶如漫□羅從乃至八心

之初. 直至成菩提方便等也. 云仰壤拏那[&FFFF]#

等字. 亦隨出入義. 或在百字內. 或在百字外

也(更問)又問就行者心中觀行. 作漫□羅大悲

藏義. 卽以中台爲菩提心. 漸次向外. 乃至世

間天位爲方便耶. 答凡進行者. 有次第也. 先

依法持誦. 作眞言手印等觀於圓明. 或但觀

字或但觀印. 隨作一事成時. 三事成也. 初觀

圓明亦不1能見. 由手印眞言及念本尊故. 三

業漸淨心障淨故. 卽漸見圓明. 若見圓2明

時. 或於其中有本種子字宛然明著. 如其形

色也. 若得如是見時. 自心亂想息除. 湛寂

常一. 不爲外緣所動也. 旣如是見猶是外緣.

次當引外向內作如是觀察. 此圓明者. 卽從

我心而出. 當知內亦復如是. 夫圓明淸淨. 卽

心之體性. 無別法也. 猶勤方便觀察內心故.

卽是此圓明字. 唯是自心. 不復外緣也. 乃至

若外圓中. 明見本尊等. 如上方便. 今內觀時.

卽正自身作毘盧遮那等本尊也. 旣如是與

瑜伽理相應. 卽是隨分成就也. 以瑜伽相應.

所觀隨意卽成. 卽觀此心八葉. 如上方便. 卽

於此心花臺上. 爲漫□羅中胎. 其外八葉. 亦

隨佛位次列布也(又云此八葉卽是大悲藏第一重也)爾時行者. 觀

心八葉作中胎. 觀其身卽是漫□羅. 從心以

中              欄

上爲第一院. 從心下至臍第二院. 從臍以下

爲第三. 世間天院. 諸尊形色相好. 各各差別

宛然. 其自身中而現對之. 猶如親入佛會也.

然未見諦人. 猶未能如毘盧遮那作種種神

變等. 但是觀心成就耳. 然有一事眞實不虛.

所謂我卽是也. 我卽是者決定諦信我卽法

界我卽毘盧遮那我卽普門諸身. 此事不謬.

如上眞言. 加持義中我卽法界是也. 又云. 法

身而有自在神變加持. 此不足疑也. 如瑜伽

金剛頂中引數百喩. 大本廣說其意. 云如帝

釋處在天宮中. 其地一切皆[&FFFF]#璃寶. 外內

淸淨. 一一天衆自居其宮室內. 而見帝釋常

在其宮宛然相對. 何以故. 以此地等一切皆

妙寶所成. 遞相暉映更相引發. 彼不來此不

去亦不相和合. 而緣具故如此. 而實無生無

所有. 不可不信也. 又如諸天在歡喜圍. 放逸

太甚. 爾時以其宿業力故. 從樹葉於中有法

敎之音. 呵彼令住正行. 爾時天等. 卽暫止放

逸心念善行. 然實一一樹葉中. 心不可得. 亦

不從天身中生. 不自不他而成此事. 又如與

修羅戰時. 天鼓出聲安慰天衆. 令發勇健之

想. 令修羅怖畏退散. 而實此鼓無形無住處.

但以諸天功德衆緣所成. 皆不可思議. 肉法

身耶. 又如大梵王在本宮中. 一切天衆念欲

得見者. 無不皆現其前. 以諸天等. 皆知彼淸

淨行又端嚴相好第一故. 煩惱貪欲等心息.

爲生無量善願. 隨分進修淨行. 然梵王於本

宮中. 不動不搖亦不作意. 我當普應於彼而.

各各皆現其前. 皆作是念. 獨爲我現爲我說

下              欄

法. 是等世間以少福願. 尙有如是不思議用.

何肉如來法身. 而不能成就如是自在神力

加持神變耶. 然常途說法. 或云法性或云法

身. 寂靜如空無所動作. 都不說具足如是力

用. 以爲凡起神變. 皆是有爲之心三昧之力.

而不言法體. 如是此其未了也. 問漫□羅第

一院東方. 唯有三角虛空眼及如意寶三事.

餘空缺云何. 答如眞言及手印中. 如如來女

相如來舌. 如來牙如來齒. 如來臍如來甲等.

皆在此重也. 當次列之. 其佛頂在第三院. 此

中無也. 問寶幢佛是何義. 答此是菩提心也.

如世軍中有幢. 是衆中之軍首之標幟. 咸所

瞻震. 進止之節[&FFFF]#不隨之. 猶如一切萬行. 皆

爲此菩提心也. 以之爲標爲主. 故得名也. 次

寶幢卽云華開敷佛何耶. 自此是行義. 十度

萬行資菩提心. 次第敷榮. 牙莖花葉滋榮可

愛. 故得名也. 次花開敷云阿彌陀何也. 此是

受用佛. 卽是成大果實受用其果. 無量不思

議現法之樂. 皆得名也. 次鼓音佛者方便也.

旣得大果. 是自受用而已卽普爲一切衆生

演之. 種種方便成所作智. 猶如天鼓之音無

思而成事業. 故得名也. 又前云北方阿褒者.

經誤也. 此是瑜伽義. 與此不相應. 以鼓音佛

爲定也

大毘盧遮那3經釋義卷第二十

嘉保二年二月卄日於金剛[&FFFF]#寺奧院東菴室觀音院

大僧都奉受了

觀音院大僧[&FFFF]#寬意大御室性信御付法也式部卿敦

貞親王御息東寺第二長者存日辭退高野山御籠居

云云  從嘉保二年至寬永六年五百三十五年也

廣澤受法末資顯證記之

經數: 一七九七

經名: 大毘盧遮那經供養次第法疏卷上

頁數: 七九○

上              欄

1大毘盧遮那經供養次第法疏

卷上

零妙寺僧釋不可思議撰

稽首毘盧遮那佛   實相法智緣起法

聖者妙音阿□梨   垂恩令證法性海

大毘盧遮那成佛神變加持經供養次第法眞

言行學處品第一

釋此經法四門分別(初述大意次說來由三釋題目四隨文解釋)

初述大意者. 夫眞性至理離言絶像. 應機示

現無相非顯. 所謂阿字等門妙明其理. 今此

經者理蘊於詞意絶文外. 是故以如來加持

神力對以□印導以眞言. 所以若不從師受

學. 禁入其門. 非其人者制妄授傳. 未經灌頂

禁其輒聞. 若得見聞頂禮者滅除□沙之罪.

如說奉行者德海集於其身也. 次說來由者.

昔在中天竺國王有四子者. 其王臨命終之

時. 王后請問大王. 若崩以後何子當爲嗣位.

王卽答曰. 小子可能繼位也. 於是父王崩後.

大臣百寮皆悉來集請問遺制. 王后卽答如

王終言. 是時王后及諸兄幷大臣等奉請小子

將繼王位. 小子答曰. 我有誓願. 出家學道望

濟群品. 不堪繼位也. 母后等再三重請如父

王遺言. 小子亦如前辭謝. 母后等2再三請已

後强令繼位. 小子不敢違逆. 遂卽王位之後

更亦思惟. 我住此國不得出家. 我之阿姨□

國爲后. 宜以投託必能出家. 方便逃出奔赴

中              欄

其國. 到彼國境卽有[&FFFF]#將問曰. 汝何人也. 小

子卽答曰. 我是中天竺國之王也. [&FFFF]#將曰. 若

是國主何以獨來也. 答曰. 我本冀望出家學

道. 若久住本國必不得出家. 深冀出家學道

禮拜. 遣使聞奏. 王后聞之使人來迎. 小子見

王后[&FFFF]#□說志願. 王后聞說悲泣流淚哀愍

傷心. 良久曰. 汝姓是刹帝利. 淨飯王子孫釋

迦如來遠從姪也. 我聞釋迦捨太子位. 出城

入道乃成正覺. 天下難捨唯[&FFFF]#寶位. 汝同釋

迦捨國王位發大誓願. 必得成佛哉. 今日以

後隨百姓門. 持[&FFFF]#乞食[&FFFF]#飯持齋. 可以悲傷

矣. 雖然大丈夫所冀至心誓願. 無可奈何. 便

許出家. 爲請境內高德法師. 爲作弟子出家

學問. 小子[&FFFF]#姓明慧. 一聞便領妙宗. 二問比

知千百. 雖學不多年. 所學者盡達. 於是其法

師辭曰. 我之所解盡矣. 更無所以演說. 吾聞

其國賢聖3太德. 宜到彼所而學也. 小子奉敎

禮謝而退. 往至賢師之所. 修學如前. 乃至經

歷五十餘國. 乃至北天竺. 乃有一城名乾陀

羅. 其國之王仰憑和上受法念誦. 其經文廣

義深. 不能尋遂供養次第. 心請和尙供養方

法. 和上受請. 於金粟王所造塔邊心聖加被.

此供養法忽現空中. 金字炳然. 和上一遍略

讀分明記著. 仰空云. 誰所造也. 云我所造也.

云誰我也. 云我是文殊師利也. 卽喚書人遂

便寫取. 卽與其王一本. 自寫一本隨行將行

流通四方也. 所謂小子者. 厥號善無畏三藏

和上. 卽是小僧不可思議多幸. 面諮和上所

聞法要隨分抄記. 三釋題目者. 大毘盧遮那

下              欄

成佛神變加持經供養次第法眞言行學處品

第一者. 大者卽是無邊義也. 毘盧遮那者是

日. 所謂卽慧日也. 成佛者證正覺正智義也.

神變加持者神力所持也. 經者貫穿縫綴能

詮在此矣. 供養者理事供養. 理者會理入證.

是云理供養也. 事者盡心竭力營辦香花供

養佛海. 是言事供養也. 次第者作禮及發遣

之前後次第也. 法者軌則之義也. 眞言者簡

虛妄也. 行學者行學眞言也. 處者此四種. 一

如法界自性. 二敎本也. 三傳敎師也. 四妙山

輔[&FFFF]#等也. 品者品類也. 第一者此法有五品.

此品最初故言第一也. 是以言大毘盧遮那

成佛神變加持經供養次第法眞言行學處品

第一. 四隨文解釋者. 此中有三分. 謂序正流

通. 第一品是序. 次三品是正說. 末後一品是

流通. 就序分中初有二頌. 歸敬勸信序. 然初

以下精勤修行序. 初中有四門. 初中二句者

敬主歎德門. 次二句者依經所現門. 次二句

者成法得益門. 次二句者契本結而門. 毘盧

遮那此云日也. 開敷淨眼者開悟妙理也. 我

者文殊也. 供養者理事供養也. 所資者諸本

尊也. 衆儀軌者諸印眞言等也. 爲成次第者

禮拜發遣也. 如彼者指慧日尊也. 令本心者

令悟本不生理之心也. 我今一句者結上已

來之意. 精懃修行序中分爲六門. 初一偈之

全成就信解門. 二一偈之半勸信三寶門. 三

有情信解以下卄五偈勸行制戒門. 四依此

正住一偈依正戒重禁門. 五妙眞言門一偈

覺心得益門. 六欲於已下十偈一生成佛門.